Lussemburgu Il-Lussemburgu, uffiċjalment ir-Gran Dukat tal-Lussemburgu (Lussemburgiż:"Groussherzogtum Lëtzebuerg", Franċiż:"Grand-Duché de Luxembourg", Ġermaniż:"Großherzogtum Luxemburg"), hu pajjiż imdawwar bl-art fl-Ewropa tal-Punent li imiss mal-Belġju, Franza, u l-Ġermanja. Il-pajjiż għandu żewġ reġjuni ewlenin: l-Oesling fit-tramuntana bħala parti mill-muntanji tal-Ardennes, u Gutland ("pajjiż tajjeb") fin-nofsinhar. Il-Lussemburgu għandu popolazzjoni ta' 524,853 (minn Ottubru 2012) b'erja ta' 2,586 kilometru kwadru (998 mi kw).